‘વ્યાજખોરીના વિષચક્ર’ના કિસ્સા હવે ચર્ચામાં આવવા લાગ્યાં છે. ચર્ચા મુજબ, યુનિવર્સિટી નજીક એક હુક્કાબાર, રેસ્ટોરન્ટ સંચાલક યુવકે આ ટોળકી પાસેથી Rs 30 લાખ વ્યાજે લીધા હતા. નિયમીતપણે વ્યાજ ચૂકવતો આ યુવક માતા કેન્સરની બિમારીમાં સપડાતાં હપ્તા ભરવામાં ‘કાચો’ પડ્યો હતો. દોઢ-બે મહિનામાં માતાના મૃત્યુ પછી ‘વ્યાજખોરો’એ હિસાબ કાઢી Rs 80 લાખ ચૂકવવાના બાકી હોવાનું જણાવ્યું. અંતે, યુવકે પોતાનો ફ્લેટ વેચી વ્યાજખોરોને 80 લાખ ચૂકવ્યા હતા. આ પછી વ્યાજખોર ટોળકીની હિંમત ખુલી હોવાની ચર્ચા છે.